EkBass/fiwiki-20250220-pages-articles huggingface dataset:
Kalainsaari

Kalainsaari on Päijänteen saari Päijät-Hämeessä Padasjoella. Se kuuluu Päijänteen kansallispuistoon. == Maantietoa == Saari on 1,2 kilometriä pitkä, 590 metriä leveä ja sen pinta-ala on 33 hehtaaria . Saaren kaakkoispää on nimeltään Vähä Kalainsaari. Se on nykyään saaren niemi, mutta ennen Päijänteen järvenlaskua ne olivat erilliset saaret. Kalainsaari sijaitsee Virmailan ja Kelventeen lounaispuolella Padasjoenselällä sen länsirannan tuntumassa. Saari on tavallinen näky Padasjoen kirkonkylän Mainiemen ympäristössä, jonne on 250 metriä matkaa. Kalainsaaren pohjoispuolella Koskenlahdella sijaitsee Tuomassaari. Kalainsaaren keskellä kohoaa kalliohuippuinen mäki 42 metrin korkeuteen Päijänteestä. Saaren pääosa on autio, mutta Vähä Kalainsaaressa on vapaa-ajan asunto ja kummeli. Lounaispäässä on rantautumis- ja nuotiopaikka, joka on tarkoitettu retkeilijöiden käyttöön. == Luontoarvoja == Koko saari muodostaa luonnonsuojelualueen, joka kuuluu Päijänteen kansallispuistoon. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). == Katso myös == * Luettelo Päijänteen kansallispuiston alueista ja saarista * Luettelo Suomen Natura 2000 -alueista == Huomautukset == == Lähteet == == Aiheesta muualla == * Kalainsaaren mökkiä vuokrataan Luokka:Päijänteen saaret Luokka:Padasjoen saaret Luokka:Päijänteen kansallispuisto
Pekka Patokoski

Pekka Patokoski (20. lokakuuta 1879 Impilahti – 3. toukokuuta 1942 Jyväskylä) oli suomalainen vakuutustarkastaja, toimittaja ja kirjailija.P. Patokoski 50-vuotias, Kansa : Kansa-yhtiön tiedonantaja 01.01.1929, nro 9, s. 9, Kansalliskirjaston digitaaliset aineistotToimittaja Pekka Patokoski 60-vuotias, Sisä-Suomi, 20.10.1939, nro 241, s. 3, Kansalliskirjaston digitaaliset aineistotToimittaja Pekka Patokoski 60-vuotias, Keskisuomalainen, 20.10.1939, nro 242, s. 2, Kansalliskirjaston digitaaliset aineistotKuollut, Laatokka, 07.05.1942, nro 49, s. 3, Kansalliskirjaston digitaaliset aineistotPekka Patokosken kuolinilmoitus, Laatokka, 07.05.1942, nro 49, s. 2, Kansalliskirjaston digitaaliset aineistot Patokoski tuli lehtialalle 1900-luvun alussa ja hän oli toimittajana useissa sanomalehdissä, muun muassa Saarijärven Paavo-lehdessä sekä viimeksi vuodesta 1934 lähtien Jyväskylässä Työn Voima-lehdessä. Ollessaan Laatokka-lehden toimittajana Sortavalassa Patokoski teki matkoja Venäjälle ja Viroon. Patokoski oli välillä myös pitkiä aikoja henkivakuutusalalla sekä Kustannusosakeyhtiö Otavan palveluksessa. Hän oli kymmenen vuoden ajan Kaleva-yhtiön piiritarkastajana ja sen jälkeen vuodesta 1924 Kansa-yhtiön Keski-Suomen piirin tarkastajana. Hän kirjoitti artikkeleita vakuutusasioista ja julkaisi myös kaunokirjallisia teoksia nimellä P. Patokoski. Patokosken tunnetuin teos oli Raja-Karjalaan sijoittunut romaani Korven Outi. Myös Patokosken toinen romaani Oikeuden kiroissa sijoittui Raja-Karjalaan. Patokoski oli Jyväskylän maalaiskunnan kunnanvaltuuston ja eri toimi- ja lautakuntien jäsenenä. == Teoksia == * Korven Outi : romaani. WSOY 1929 * Oikeuden kiroissa : romaani. Kirja, Helsinki 1931 * Äijälän maaosuuskunta i.l. : sen synty ja toiminta vv. 1915-1940. Äijälän maaosuuskunta, Jyväskylä 1940 == Lähteet == Luokka:Suomalaiset kirjailijat Luokka:Suomalaiset toimittajat Luokka:Jyväskylän maalaiskunnan kunnanvaltuutetut Luokka:Vuonna 1879 syntyneet Luokka:Vuonna 1942 kuolleet
Radio Centrafrique

Radio Centrafrique on Keski-Afrikan tasavallan kansallinen yleisradioasema. Yleisradiolähetykset alkoivat Keski-Afrikassa vuonna 1958. Ennen vuoden 2013 sisällissotaa Radio Centrafrique tavoitti keski- ja lyhytaaltolähettimillään koko maan. Sodan jälkeen sillä oli vain yksi ULA-lähetin Banguissa, jonka kantama on 90 kilometriä. Vuonna 2019 avattiin uusi ULA-lähetin, jonka kerrotaan kattavan 80 prosenttia maan pinta-alasta. Radio Centrafrique toimii Keski-Afrikan tiedotusministeriön alaisuudessa. Sillä on kaksi studiota ja kolmisenkymmentä palkattua työntekijää. Ohjelmista valtaosa on uutisia ja puhetta. Lisäksi lähetetään musiikkia, uskonnollisia ohjelmia ja urheilua. Noin 70 prosenttia ohjelmista on sangoksi ja 30 prosenttia ranskaksi. Asema kärsii puutteellisesta rahoituksesta ja sen toimintaedellytykset ovat heikot. ==Lähteet== ==Aiheesta muualla== * Radio Centrafriquen Internet-lähetys Luokka:Keskiafrikkalaiset viestimet Luokka:Radioasemat
Lullampi

Lullampi on sammalrantainen metsälampi Pohjois-Espoossa. Virallisen kaupunginosajaon mukaan se sijaitsee Lakistossa. Lullammen naapurijärviä ovat Tuhkuri lännessä ja Väärälampi idässä. Lakistontie kulkee Lullammen kaakkoispuolitse.Lullampi Espoon karttapalvelussa Ensimmäinen karttamaininta Lullammesta on vuodelta 1775 muodossa Lull lambi. Lullampi-nimi otettiin käyttöön vuonna 1990. Ruotsinkielessä on käytetty muotoa Lullam, mutta sitä ei ole virallistettu. Lullammen nimi saattaa viitata soisten rantojen hyllyvyyteen, jolloin se palautuu sanoihin lulla, lullata. == Lähteet == Luokka:Espoon järvet Luokka:Lakisto
Hanna Sofia Falkman

Hanna Sofia Falkman (28. kesäkuuta 1823 Tukholma – 1882) oli tukholmalaissyntyinen suomalainen oopperalaulaja. Falkmanin vanhemmat olivat Hans Johan Falkman ja Sofia Holmberg. Perhe muutti 1840-luvulla Ruotsista Suomeen, jossa Hanna Sofia Falkman esiintyi konserttilaulajana. Erityistä kuuluisuutta Falkman sai esiintyessään ensimmäisessä suomalaisessa oopperassa: Kaarle-kuninkaan metsästys kantaesitettiin keväällä 1852, ja Falkmanin roolina oli kalastajatyttö Leonora. Hanna Sofia Falkmanin veli Severin Falkman oli taidemaalari. Hänen puolisonsa oli vuodesta 1855 hovineuvos Alexander Wilhelm Brummer (1826–1908). Pariskunnalle syntyi poika Johan Wilhelm Brummer (1856–1931). == Lähteet == == Aiheesta muualla == *Albert Edelfelts brev / Hanna Sofia Brummer (1823-1882) Luokka:Suomalaiset oopperalaulajat Luokka:Vuonna 1823 syntyneet Luokka:Vuonna 1882 kuolleet
Hooker

Hooker voi tarkoittaa ainakin seuraavia: == Henkilöt == * Dan Hooker (s. 1990), uusiseelantilainen vapaaottelija ja potkunyrkkeilijä * Evelyn Hooker (1907–1996), yhdysvaltalainen psykologi * Jake Hooker (1953–2014), israelilais-yhdysvaltalainen muusikko * Janusz Hooker (s. 1969), australialainen soutaja * John Jay Hooker (1930–2016), yhdysvaltalainen sanomalehtiyrittäjä ja poliitikko * John Lee Hooker (1917–2001), yhdysvaltalainen blues-muusikko * Joseph Hooker (1814–1879), yhdysvaltalainen sotilas ja kenraali * Joseph Dalton Hooker (1817–1911), brittiläinen kasvitieteilijä ja tutkimusmatkailija * Morna Hooker (s. 1931), brittiläinen teologi * Richard Hooker (1554?–1600), englantilainen teologi ja filosofi * Richard Hooker (1924–1997), yhdysvaltalainen sotilaslääkäri * Steven Hooker (s. 1982), australialainen seiväshyppääjä * William Jackson Hooker (1785–1865), englantilainen kasvitieteilijä == Muut == * Hooker, saari Venäjällä * T. J. Hooker, yhdysvaltalainen televisiosarja.
Esko Grundström

Esko Elias Grundström (s. 1986 Rauma) on suomalainen muusikko, säveltäjä, sovittaja ja tuottaja. . Viitattu 29.9.2019 Grundström on musiikin kandidaatti Sibelius-Akatemiasta pääaineenaan musiikkikasvatus. Grundströmin toimialaa ovat etenkin kantaesitykset ja uuden musiikin tuottaminen. Grundström on soittanut muun muassa seuraavissa yhtyeissä: Ilkka Arola Sound Tagine, Taipuva Luotisuora, New Better Spring Band, Ammuu!, Le Landeur ja Poja!. Grundströmiä ovat työllistäneet muun muassa Suomen Kansallisteatteri, Svenska Teatern, Espoon kaupunginteatteri ja Konserttikeskus. Hän on sovittanut ja säveltänyt musiikkia Helsingin kaupunginorkesterille ja Lapin kamariorkesterille sekä useille pienille kokoonpanoille. Hän on toiminut Rovio Entertainmentin musiikkituottajana ja tuottanut Emma-palkinnolle ja -ehdokkuuksiin yltäneitä äänilevyjä. Esko Grundström on muusikko Eero Grundströmin veli ja Otto Grundströmin serkku. ==Lähteet== * Allmusic.com ===Viitteet=== Luokka:Suomalaiset säveltäjät Luokka:Suomalaiset kansanmuusikot Luokka:Suomalaiset sovittajat Luokka:Suomalaiset kontrabasistit Luokka:Suomalaiset kanteleensoittajat Luokka:Suomalaiset harmonikansoittajat Luokka:Suomalaiset pianistit Luokka:Suomalaiset musiikkipedagogit Luokka:Vuonna 1986 syntyneet Luokka:Elävät henkilöt
Lietsaari (Padasjoki)

Lietsaari on Päijänteen saari Päijät-Hämeessä Padasjoella. Se kuuluu Päijänteen kansallispuistoon. == Maantietoa == Saari on 1,1 kilometriä pitkä, 730 metriä leveä ja sen pinta-ala on 18,9 hehtaaria . Se sijaitsee Padasjoenselällä Haukkasalon ja Kelventeen väissä. Sen ympärillä on pieni saariryhmä, josta selitsemän saarta sijaitsee se länsipuolella ja kaksi saarta sen koillispuolella. Länsipuolen saarista on suurin Sammalsaari. Se on 140 metriä pitkä ja 100 metriä leveä. Koillispuolen saarista Hanhikallion on karttoihin nimetty ja sillä on kummeli. Saari on matala, mutta sen itäpuolella maasto kohoaa noin 9 metrin korkeuteen Päijänteestä. Metsäisen saaren maa- alueet on jaettu pieniin palstoihin, jonne on rakennettu seitsemän vapaa-ajan asuntoa. Myös Sammalsaari on asuttu. Karttoihin on merkitty hiekkarantoja kaakkoisrantaan ja pohjoisrantaan. Saaren koillispäähän on tehty retkeilijöille maihinnousu- ja nuotiopaikka. == Luontoarvoja == Osa saaresta muodostaa pienen luonnonsuojelualueen, joka kuuluu Päijänteen kansallispuistoon yhdessä koillispuolen naapurisaarten kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). == Katso myös == * Luettelo Päijänteen kansallispuiston alueista ja saarista * Luettelo Suomen Natura 2000 -alueista == Huomautukset == == Lähteet == Luokka:Päijänteen saaret Luokka:Padasjoen saaret Luokka:Päijänteen kansallispuisto
Amami

Amami () on Japanin kaupunki Amamisaarilla Kagoshiman prefektuurissa. Se sijaitsee Amami-Ōshiman saaren, joka on Amamisaarista suurin, pohjoisosassa noin 380 kilometriä Kagoshimasta lounaaseen. Saaren pohjoispuolella aukeaa Itä-Kiinan meri, eteläpuolella Tyynimeri. Kuntaliitoksen myötä kaupunkiin kuuluu kaksi toisistaan erillistä aluetta, joiden välissä on Tatsugon maaseutukaupunki. Pienempi pohjoisosa on pinnanmuodoiltaan alavampi, suurempi eteläosa pääosin vuoristoinen ja siellä sijaitsee kaupungin keskusta. Amamissa on 43 319 asukasta (elokuussa 2019) ja sen pinta-ala on 308,28 neliökilometriä. Hallinnollisena alueena Amamin kaupunki on suhteellisen uusi: se perustettiin vuonna 2006 liittämällä yhteen Nazen kaupunki, Kasarin maaseutukaupunki ja Sumiyōn kyläkunta. Kaupungin keskusta sijaitseekin Nazessa, joka kehittyi historiallisesti Amami-Ōshiman saaren hallinnollisena keskuksena. Edo-kaudella siellä sijaitsi Satsuman daimiokunnan virasto. Merkittäviä elinkeinoja ovat hedelmien, kasvisten, sokeriruo’on ja kukkien viljely sekä Ōshima-tsumugi-kankaan valmistus ja värjäys. Amami tunnetaan monimuotoisesta luonnostaan. Kaupungin alueella kasvaa Japanin toiseksi suurin mangrovemetsä, joka kuuluu ympäristöineen Amamisaarten kansallispuistoon. Saarella elävät muun muassa riukiunkaniini, elävä fossiili, riukiunnärhi, riukiunsatakieli ja riukiunrastas. Matkailijoita kaupunkiin houkuttelevat myös kauniit rannikkomaisemat ja hiekkarannat. Kaupunkia palvelee Amamin lentoasema, josta on säännöllisiä yhteyksiä esimerkiksi Kagoshimaan, Tokioon, Osakaan ja muille Nanseisaarille. == Kuvia == Tiedosto:Mangrove in amami.JPG|Mangrovemetsää Amamissa Tiedosto:Amami city2.JPG|Amamin keskustaa Tiedosto:Oohamakaihinkouen.jpg|Hiekkaranta Amamissa == Lähteet == == Aiheesta muualla == * Kaupungin internetsivut Luokka:Kagoshiman prefektuurin kaupungit
Pertti Rönkkö

Pertti Rönkkö (s. 1949) on suomalainen Berliinissä asuva toimittaja ja tietokirjailija. Hän on tehnyt radio- ja tv-ohjelmia muun muassa natsi-Saksan keskitysleireille joutuneista suomalaisista merenkulkijoista.Atena-kustannus kirjailijat: Pertti Rönkkö Frankfurter Allgemeine Zeitungin mukaan Rönkkö on joutunut Suomessa sananvapautta rajoittavan kampanjoinnin kohteeksi. == Teoksia == * Berliini; kartat Satu ja Samu Kontinen; valokuvat Pertti Rönkkö. Suomalainen matkaopas, Helsinki 2008 * Berliini: matkaopas. BoD – Books on Demand, Helsinki 2016 (omakustanne) * Aselevon maksumiehet: suomalaiset merimiehet natsi-Saksan keskitysleireillä 1944–1945. Atena, Jyväskylä 2020 ISBN 978-952-300-547-1 * == Lähteet == == Aiheesta muualla == * Pertti Rönkkö Twitterissä * Pertti Rönkkö Havaintoja Saksanmaalta (Facebook) * Pertti Rönkön YouTube-kanava * Pertti Rönkkö – vapaana toimittajana Berliinissä (Facebook) Luokka:Suomalaiset toimittajat Luokka:Vuonna 1949 syntyneet Luokka:Elävät henkilöt
Anna Grundström

Anna Grundström (s. Rauma) raumafestivo.fi. Viitattu 29.9.2019. on suomalainen muusikko ja toiminnanjohtaja. Anna Grundström on toiminut kamarimusiikkifestivaali Rauma Festivon toiminnanjohtajana vuodesta 2013. Päätyönään hän on nuotistonhoitajana musiikkikustantamo Fennica Gehrmanissa. Savon Sanomat. Viitattu 29.9.2019. yle.fi. Viitattu 29.9.2019. Koulutukseltaan Grundström on filosofian maisteri musiikkitieteestä ja sellonsoiton opettaja. Grundström soittaa selloa eri kokoonpanoissa (muun muassa keskiaikayhtye Milargo ja Trio Tricolor) ja toimii tuottajana erilaisissa produktioissa. ==Lähteet== Luokka:Suomalaiset sellistit Luokka:Suomalaiset musiikkipedagogit Luokka:Syntymävuosi puuttuu Luokka:Elävät henkilöt
Simu Liu

Simu Liu () (s. 19. huhtikuuta 1989) on kanadalainen näyttelijä, käsikirjoittaja ja stuntmies. Hänet tunnetaan parhaiten Paul Xien roolista sarjasta Blood and Water (ja sai tästä myös Canadian Screen Awards -ehdokkuuden) sekä Jung Kimin roolista CBC Televisionin tilannekomediasta Kim’s Convenience. Hän näyttelee myös Shang-Chi’tä Marvel Studiosin ensimmäisessä aasialaisvetoisessa elokuvassa Shang-Chi and the Legend of the Ten Rings (2021). ==Filmografia== Elokuvat Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli Huomautukset 2021 Shang-Chi and the Legend of the Ten Rings Shang-Chi and the Legend of the Ten Rings Xu Shang-Chi / Shaun 2021 Bright: Samurai Soul Bright: Samurai Soul Izno dubbaus 2021 Women Is Losers Women Is Losers Gilbert 2023 One True Loves One True Loves Sam 2023 Simultant Simultant Casey 2023 Barbie Barbie turisti-Ken Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Huomautukset 2012 Nikita Nikita Hongkongin poliisivoimien virkailija 1 jakso 2013 Warehouse 13 Warehouse 13 baarimikko 1 jakso 2013 Played Played pyssymies 1 jakso 2013 Lentoturmatutkinta Mayday Naritan lentokentän lennonvalvoja 2015 Blood and Water Blood and Water Paul Xie päärooli 2015 Heroes Reborn Heroes Reborn stunttirooleja 3 jaksoa 2015 Make It Pop Make It Pop Randy 1 jakso 2016– Kim’s Convenience Kim’s Convenience Jung Kim päärooli 2017 Taken Taken Faaron 10 jaksoa 2017 Orphan Black Orphan Black herra Mitchell 1 jakso 2017 Slasher: Guilty Party Slasher: Guilty Party Luke 2 jaksoa 2017 Bad Blood Bad Blood Guy 3 jaksoa 2018 Expanse Expanse luutnantti Paolo Mayer 1 jakso 2019 Fresh Off the Boat Fresh Off the Boat Willie 1 jakso 2020 Awkwafina Is Nora from Queens Awkwafina Is Nora from Queens roskakuski 1 jakso 2021 Star Wars: Visions Star Wars: Visions Lah Zhima (ääni) ”Yhdeksäs jedi” 2024 What If...? What If...? Xu Shang-Chi, Xu Shang-Chi / Kymmenen Rengasta (ääni) 2 jaksoa 2025 Marvel Zombies Marvel Zombies Xu Shang-Chi (ääni) == Lähteet == == Aiheesta muualla == * Luokka:Kanadalaiset näyttelijät Luokka:Vuonna 1989 syntyneet Luokka:Elävät henkilöt
Huovari (Padasjoki)

Huovari on Päijänteen saari Päijät-Hämeessä Padasjoella. Siitä osa kuuluu Päijänteen kansallispuistoon. == Maantietoa == Saari on 1,8 kilometriä pitkä, 940 metriä leveä ja sen pinta-ala on 79 hehtaaria . Sen pohjoispäässä on kolme niemeä, joista Pirinkärki on yli 600 metriä pitkä ja juurestaan kapea. Niemen kärjessä niemi laajenee suuremmaksi. Saari sijaitsee Kelventeen lounaispuolella Padasjoenselän ja Avainselän välissä lähellä mannerta. Mantereeseen Hirtniemen Kirjosniemeen on matkaa alle 100 metriä. Saaren rantojen läheisyydessä on kaksi luotoa ja länsipuolella sijaitsee lisäksi Takunsaaret ja Rahasaaret. Kelvenneen on matkaa yli 600 metriä ja matkalla sinne sijaitsee Kurtinsaari ja sen luoto. Vielä on mainittava kaakkoispuolella sijaitseva Hietasaari. Saaren keskikohdassa on laakea mäki, joka kohoaa 22 metrin korkeuteen Päijänteestä. Saareen tulee yhdystieltä 14167 kylätie, joka ylittää saaren välisen salmen pengertietä pitkin. Pengertien keskellä on kapea silta-aukko. Saarella on kiinteää asutusta yhden tilan verran ja vapaa-ajan asuntoja on alle 40. Niille tulee tiet saarella risteilevasta tieverkosta. Huovarin ja Kurtinsaaren välistä kulkee veneväylä. == Luontoarvoja == Saaren Piriniemen kärki muodostaa pienen luonnonsuojelualueen, joka kuuluu Päijänteen kansallispuistoon yhdessä läntisten naapurisaarten kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). == Katso myös == * Luettelo Päijänteen kansallispuiston alueista ja saarista * Luettelo Suomen Natura 2000 -alueista == Huomautukset == == Lähteet == Luokka:Päijänteen saaret Luokka:Padasjoen saaret Luokka:Päijänteen kansallispuisto
Yleisurheilun maailmanmestaruuskilpailut 2019 – miesten 50 km kävely

Miesten 50 kilometrin kävely yleisurheilun maailmanmestaruuskilpailuissa 2019 järjestettiin Dohassa, Qatarissa 28. syyskuuta 2019. ==Aikataulu== :Kaikki ajat paikallista aikaa (UTC+3). Päivämäärä Aika Kierros 28\. syyskuuta 23.30 Loppukilpailu ==Tulokset== Loppukilpailu alkoi kello 23.30. Sija Nimi Maa Aika Huom. Yūsuke Suzuki 4.04.20 João Vieira 4.04.59 Evan Dunfee 4.05.02 4 Niu Wenbin 4.05.36 5 Luo Yadong 4.06.49 6 Brendan Boyce 4.07.46 7 Carl Dohmann 4.10.22 8 Jesús Ángel García 4.11.28 9 Marjan Zakalnytskyi 4.12.28 10 Narcis Mihăilă 4.13.56 11 Quentin Rew 4.15.54 12 Ato Ibáñez 4.17.04 13 Rafał Augustyn 4.20.25 14 Mathieu Bilodeau 4.21.13 15 Arturas Mastianica 4.21.54 16 Michele Antonelli 4.22.20 17 Alexandros Papamichail 4.22.39 18 Horacio Nava 4.24.16 19 Marc Tur 4.24.38 20 Jarkko Kinnunen 4.25.36 21 Arnis Rumbenieks 4.28.18 22 Artur Brzozowski 4.30.17 23 Jonathan Hilbert 4.30.43 24 Marc Mundell 4.41.39 25 Valeriy Litanyuk 4.42.18 26 Bence Venyercsán 4.45.04 27 Hayato Katsuki 4.46.10 28 Rafał Sikora 4.50.08 Ivan Banzeruk Teodorico Caporaso Andrés Chocho José Ignacio Díaz Yohann Diniz Dzmitri Dzjubin Máté Helebrandt Tomohiro Noda Isaac Palma Aku Partanen Nathaniel Seiler Matej Tóth Claudio Villanueva Wang Qin Cameron Corbishley Håvard Haukenes Dominic King Ruslans Smolonskis ==Lähteet== Luokka:Yleisurheilun maailmanmestaruuskilpailut 2019
Yleisurheilun maailmanmestaruuskilpailut 2019 – naisten 50 km kävely

Naisten 50 kilometrin kävely yleisurheilun maailmanmestaruuskilpailuissa 2019 järjestettiin Dohassa, Qatarissa 28. syyskuuta 2019. ==Aikataulu== :Kaikki ajat paikallista aikaa (UTC+3). Päivämäärä Aika Kierros 28\. syyskuuta 23.30 Loppukilpailu ==Tulokset== Loppukilpailu alkoi kello 23.30. Sija Nimi Maa Aika Huom. Liang Rui 4.23.26 Li Maocuo 4.26.40 Eleonora Giorgi 4.29.13 4 Olena Sobtšuk 4.33.38 5 Ma Faying 4.34.56 6 Khrystyna Yudkina 4.36.00 7 Magaly Bonilla 4.37.03 8 Júlia Takács 4.38.20 9 Paola Pérez 4.38.54 10 Mar Juárez 4.39.28 11 Masumi Fuchise 4.41.02 12 Nastasja Jatsevitš 4.44.01 13 Nadzeya Darazhuk 4.47.26 14 Angeliki Makri 4.54.09 15 Mara Ribeiro 4.58.44 16 Elianay Pereira 5.11.26 17 Katie Burnett 5.23.05 Mariavittoria Becchetti Nicole Colombi Mária Czaková Inês Henriques Valentyna Myrontšuk Ivana Renić Tiia Kuikka ==Lähteet== Luokka:Yleisurheilun maailmanmestaruuskilpailut 2019
Yleisurheilun maailmanmestaruuskilpailut 2019 – naisten 3 000 m ej

Naisten 3 000 metrin estejuoksu yleisurheilun maailmanmestaruuskilpailuissa 2019 järjestetään Khalifa International Stadiumilla 27.–30. syyskuuta 2019. ==Aikataulu== :Kaikki ajat paikallista aikaa (UTC+3). Päivämäärä Aika Kierros 27\. syyskuuta 18.55 Alkuerät 30\. syyskuuta 21.50 Loppukilpailu ==Tulokset== ===Alkuerät=== Erien kolme parasta (Q) ja kuusi nopeinta (q) eteni loppukilpailuun. Sija Erä Nimi Maa Aika Huom. 1 2 Beatrice Chepkoech 9.18,01 Q 2 2 Courtney Frerichs 9.18,42 Q 3 2 Gesa Felicitas Krause 9.18,82 Q 4 2 Anna Emilie Møller 9.18,92 q, 5 1 Peruth Chemutai 9.21,98 Q 6 1 Emma Coburn 9.23,40 Q 7 1 Celliphine Chepteek Chespol 9.24,22 Q 8 1 Mekides Abebe 9.27,61 q, 9 1 Genevieve Gregson 9.27,74 q, 10 2 Luiza Gega 9.28,32 q 11 1 Karoline Bjerkeli Grøvdal 9.28,84 q 12 3 Hyvin Kiyeng 9.29,15 Q 13 3 Winfred Mutile Yavi 9.29,40 Q 14 3 Maruša Mišmaš 9.29,68 Q 15 1 Geneviève Lalonde 9.30,01 q 16 2 Elizabeth Bird 9.30,13 17 2 Allie Ostrander 9.30,85 18 3 Fancy Cherono 9.32,34 19 3 Jekaterina Ivonina 9.35,59 20 3 Irene Sánchez-Escribano 9.37,34 21 1 Aimee Pratt 9.38,91 22 3 Zerfe Wondemagegn 9.40,92 23 1 Xu Shuangshuang 9.42,23 24 1 Adva Cohen 9.42,92 25 3 Zhang Xinyan 9.43,75 26 1 Anna Tropina 9.44,06 27 2 Paige Campbell 9.44,80 28 1 Alicja Konieczek 9.44,96 29 3 Belén Casetta 9.45,07 30 2 Michelle Finn 9.47,44 31 3 Marwa Bouzayani 9.47,78 32 1 Özlem Kaya 9.48,08 33 3 Regan Yee 9.48,56 34 3 Rosie Clarke 9.49,18 35 2 Lomi Muleta 9.49,28 36 3 Georgia Winkcup 9.50,21 37 2 Viktória Wagner-Gyürkés 9.52,11 38 2 Camilla Richardsson 9.53,06 39 2 Reimi Yoshimura 9.55,72 40 2 Maria Bernard- Galea 9.57,03 41 1 Ophélie Claude-Boxberger 10.05,10 42 2 Tuğba Güvenç 10.13,79 3 Colleen Quigley ===Loppukilpailu=== Loppukilpailu järjestettiin 30. syyskuuta kello 21.50. Sija Nimi Maa Aika Huom. Beatrice Chepkoech 8.57,84 Emma Coburn 9.02,35 Gesa Felicitas Krause 9.03,30 4 Winfred Mutile Yavi 9.05,68 5 Peruth Chemutai 9.11,08 6 Courtney Frerichs 9.11,27 7 Anna Emilie Møller 9.13,46 8 Hyvin Kiyeng 9.13,53 9 Luiza Gega 9.19,93 10 Genevieve Gregson 9.23,84 11 Mekides Abebe 9.25,66 12 Maruša Mišmaš 9.25,80 13 Karoline Bjerkeli Grøvdal 9.29,41 14 Geneviève Lalonde 9.32,92 Celliphine Chepteek Chespol ==Lähteet== Luokka:Yleisurheilun maailmanmestaruuskilpailut 2019
Bruce Weitz

Bruce Peter Weitz (s. 27. toukokuuta 1943 Norwalk, Connecticut Yhdysvallat) on yhdysvaltalainen näyttelijä, joka tunnetaan ehkä tunnetuimmin ylikonstaapeli Michael "Mick" Belkerin roolista poliisidraamassa Hill Street Blues, joka jatkui vuodesta 1981 vuoteen 1987. Weitz voitti Emmy-palkinnon parhaasta miessivuosasta draamasarjassa vuonna 1984 hänen roolistaan sarjassa. == Lähteet == Luokka:Yhdysvaltalaiset näyttelijät Luokka:Vuonna 1943 syntyneet Luokka:Elävät henkilöt
Barbara Bosson

Barbara Bosson (1. marraskuuta 1939 Charleroi, Pennsylvania Yhdysvallat – 19. helmikuuta 2023 Los Angeles, Kalifornia, Yhdysvallat) oli yhdysvaltalainen näyttelijä. Hänen merkittävin roolinsa oli 1981–1986 Fay Furillo Hill Street Blues -sarjassa, josta hänet valittiin viidesti Emmyyn parhaasta naissivuosasta draamasarjasta. Bosson sai ehdokkuuden myös sarjasta Harkittu murha. Bosson oli 1970–1997 naimisissa tuottaja-käsikirjoittaja Steven Bochcon kanssa. He saivat kaksi lasta. == Lähteet == == Aiheesta muualla == Luokka:Yhdysvaltalaiset näyttelijät Luokka:Vuonna 1968 syntyneet Luokka:Vuonna 2023 kuolleet
Michael Warren

Lloyd Michael Warren (s. 5. maaliskuuta 1946 South Bend, Indiana Yhdysvallat) on yhdysvaltalainen televisionäyttelijä ja entinen yliopistokoripalloilija, joka tunnetaan parhaiten konstaapeli Bobby Hillin roolista NBC:n Hill Street Blues -sarjassa. == Lähteet == Luokka:Yhdysvaltalaiset näyttelijät Luokka:Vuonna 1946 syntyneet Luokka:Elävät henkilöt
Rännänen

Rännänen (ruotsiksi Grennäs) on Virolahden rannikkokylä, jonka naapurikyliä ovat Hanski ja Eerikkälä. Kylän, kuten muunkin kirkonseudun, väestö oli vielä keskiajalla ruotsinkielistä, mutta sota-aikojen mullistusten ja rauhan ajan kehityksen myötä se suomalaistui.Kaukiainen, Yrjö: Virolahden historia I 1850-luvulle. Virolahden kunta 1970, s. 47, 103 Rännäsen talot sijaitsivat kylän pohjoisosassa Porolahden etelärannalla. Vuoden 1571 hopeaveroluettelossa kylään on merkitty 3 taloa.Enqvist, Johanna: Virolahti Osa II Historiallisen ajan muinaisjäännösten inventointi 1652 everstiluutnantti Henrik von Vicken sai läänityksiä useista Virolahden kylistä, mm. Rännäsistä. Hän osti rälssiautioidensa jatkoksi 1663 Rännäsistä Hannu Niilonpojan 2/3 veron suuruisen ratsutilan ja hankki sille rälssioikeuden luopumalla vastikkeeksi neljästä Muurolassa ja Vaalimaalla sijainneesta autiotilastaan. 1672 von Vickenille myönnettiin säterivapaudet Rännäsen tiloihin. 1681 von Vickenin läänitys peruutettiin ja hän luopui tämän jälkeen säteristään. Viimeistään 1688 tila siirtyi silloiselta omistajaltaan Salomon Shultzilta talonpoika Martti Yrjönpoika Kiiskelle.Kaukiainen, Yrjö: Virolahden historia I 1850-luvulle. Virolahden kunta 1970, s. 230, 239, 284, 286 1800-luvulla Erik Rännänen, joka suomensi nimensä Hietulaksi,Kaukiainen, Yrjö: Virolahden historia I 1850-luvulle. Virolahden kunta 1970, s. 636 ja hänen poikansa Taneli Hietula alkoivat rakentaa laivoja Rännäsen Korkeasaaressa.Favorin, Martti: Virolahden historia 1800-luvun puolivälistä Suomen itsenäistymiseen. Virolahden kunta 1992, s. 102-105 ==Lähteet== Luokka:Virolahden kylät
René Enriquez

René Enríquez (24. marraskuuta 1933 – 23. maaliskuuta 1990) oli Nicaraguassa syntynyt yhdysvaltalainen televisionäyttelijä 1970- ja 1980-luvuilla. Hänet muistetaan parhaiten roolistaan luutnantti Ray Calletanona pitkäaikaisessa Hill Street Blues -sarjassa (1981–1987). Hän kuoli 23. maaliskuuta 1990, ensimmäisenä kahdesta Hill Street Blues -tähdestä, joka kuoli sinä vuonna. Kiel Martin kuoli keuhkosyöpään 28. joulukuuta. Enríquezin ilmoitettiin alun perin kuolleen haimasyöpään. Myöhemmissä raporteissa, jotka perustuivat hänen kuolintodistuksensa julkaisuun, todettiin hänen kuolleen AIDSin aiheuttamista komplikaatioista. Yhdessä vaiheessa Enriquez kertoi toiselle Hill Street Blues -näyttelijälle Charles Haidille, että hänellä oli AIDS, kuten myöhemmin ilmoitettiin Entertainment Tonight -tapahtumassa vuonna 1992 Luokka:Yhdysvaltalaiset näyttelijät Luokka:Vuonna 1933 syntyneet Luokka:Vuonna 1990 kuolleet
Kiel Martin

Kiel Martin (oikea nimi Kiel Urban Mueller, (26. heinäkuuta 1944 – 28. joulukuuta 1990) oli yhdysvaltalainen näyttelijä, joka näytteli etsivä John "J.D." La Ruen roolia 1980-luvulla televisiosarjassa Hill Street Blues. == Lähteet == Luokka:Yhdysvaltalaiset näyttelijät Luokka:Vuonna 1944 syntyneet Luokka:Vuonna 1990 kuolleet
Taurean Blacque

Taurean Blacque (oik. Herbert Middleton, Jr.; 10. toukokuuta 1941 Newark, New Jersey Yhdysvallat – 21. heinäkuuta 2022) oli yhdysvaltalainen televisio- ja elokuvanäyttelijä. Blacque näytteli etsivä Neal Washingtonin roolia televisiosarjassa Hill Street Blues. Hän valitsi itselleen nimen "Taurean", koska hänen astrologinen merkkinsä oli härkä. Hänellä oli 12 lasta, joista moni oli adoptoitu. == Lähteet == Luokka:Yhdysvaltalaiset näyttelijät Luokka:Vuonna 1941 syntyneet Luokka:Vuonna 2022 kuolleet
James B. Sikking

James Barrie Sikking (5. maaliskuuta 1934 – 13. heinäkuuta 2024)oli yhdysvaltalainen näyttelijä, joka tunnetaan muun muassa roolistaan luutnantti Howard Hunterina 1980-luvun televisiosarjasta Hill Street Blueshttps://parade.com/291158/nancyberk/showbiz-analysis-with-hill-street- blues-james-sikking/. == Lähteet == Luokka:Yhdysvaltalaiset näyttelijät Luokka:Vuonna 1934 syntyneet Luokka:Vuonna 2024 kuolleet
Aleksei Orlov

Aleksei Orlov on muun muassa seuraavien venäläisten henkilöiden nimi: *Aleksei Grigorjevitš Orlov (1737–1808), kreivi, kenraali, diplomaatti *Aleksei Fjodorovitš Orlov (1787–1862), ruhtinas, kenraali, diplomaatti *Aleksei Maratovitš Orlov (s. 1961), poliitikko, Kalmukian tasavallan presidentti
Betty Thomas

Betty Thomas (oik. Betty Lucille Nienhauser; s. 27. heinäkuuta 1948) on yhdysvaltalainen näyttelijä, ohjaaja ja televisio sekä elokuvien tuottaja. Hänet tunnetaan Emmy-palkinnon saaneesta roolista kersantti Lucy Batesina televisiosarjasta Hill Street Blues. Maaliskuusta 2018 lähtien Thomas on yksi kahdesta ohjaajasta (ja ainoasta yksinohjaajasta), jolla on useita elokuvia seitsemäntoista Yhdysvaltain suurimman naisohjaajien elokuvien luettelossa. == Lähteet == == Aiheesta muualla == * Betty Thomas alliance of women directors Luokka:Elävät henkilöt Luokka:Vuonna 1948 syntyneet Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat
Robert Hirschfeld

Robert Hirschfeld (8. kesäkuuta 1942 – 4. joulukuuta 2009) oli yhdysvaltalainen näyttelijä ja kirjailija. Hänet tunnetaan parhaiten konstaapeli Leo Schnitzin näyttelemisestä Hill Street Bluesissa vuosina 1981–1985. Hän esiintyi myös elokuvissa Cradle Will Rock (1999) ja Escape from Alcatraz (1979). == Aiheesta muualla == * Luokka:Vuonna 1942 syntyneet Luokka:Vuonna 2009 kuolleet Luokka:Yhdysvaltalaiset näyttelijät
Mimi Kuzyk

Mimi Kuzyk (s. 21. helmikuuta 1952 Winnipeg, Kanada) on kanadalainen näyttelijä, joka tunnetaan parhaiten rooleistaan sarjoissa Hill Street Blues (1981) ja Blue Murder (2001). Mimi varttui Winnipegissä veljensä ja viiden sisarensa kanssa. Hän löysi tanssirakkautensa kahdeksanvuotiaana. Innostumisensa jälkeen Mimi liittyi Rusalkan kansanyhtyeeseen, johon hän osallistui tanssijana. Luokka:Kanadalaiset näyttelijät Luokka:Vuonna 1952 syntyneet Luokka:Elävät henkilöt
Ken Olin

Kenneth Edward Olin (s. 30. heinäkuuta 1954) on yhdysvaltalainen näyttelijä, ohjaaja ja tuottaja. Hänet tunnetaan pääosastaan sarjassa Kolkyt ja risat. Hän tuotti ja ohjasi sarjan Brothers & Sisters (2006–2011). Hän on This Is Us -sarjan ohjaaja ja tuottaja. Olin esitti etsivä Harry Garibaldia Hill Street Bluesissa ja päähenkilöetsivää lyhytaikaisessa sarjassa EZ Streets. == Lähteet == Luokka:Elävät henkilöt Luokka:Vuonna 1954 syntyneet Luokka:Yhdysvaltalaiset näyttelijät
Robert Clohessy

Robert Clohessy (s. 10. kesäkuuta 1957) on yhdysvaltalainen näyttelijä. Hänet tunnetaan parhaiten vankilavirkamies Sean Murphynä HBO:n vankiladraamassa Kylmä rinki kausilta 3-6. Hän on näytellyt Warden Boss James Nearya HBO:n rikosdraamassa Boardwalk Empiressa kaksi ensimmäistä kautta ja luutnantti Sid Gormley poliisina draamassa Blue Bloods. Hän tunnettiin monista poliisin rooleistaan ja muina lainvalvontaviranomaisina luomalla rinnakkaisia näyttelijäuriansa ja poliisi-isänsä kasvatuksen välillä. Ensimmäinen sellaisista rooleista oli Hill Street Bluesin seitsemännessä ja viimeisessä kaudella konstaapeli Patrick Flahertynä. Seuraavana kautena Clohessy valittiin Pat Moritaksi uudeksi päätähtiksi ABC-etsiväsarjaan Ohara, rooliin luutnantti George Shaverin. == Aiheesta muualla == * Luokka:Elävät henkilöt Luokka:Vuonna 1957 syntyneet Luokka:Yhdysvaltalaiset näyttelijät
Megan Gallagher

Megan Gallagher (s. 6. helmikuuta 1960) on yhdysvaltalainen teatteri- ja televisionäyttelijä. Gallagher on opiskellut Juilliard-koulussa John Housemanin ohjauksessa, ja aloitti uransa lavalla. Hän on esiintynyt useissa Broadway-teatterituotannoissa ja voittanut teatterimaailmapalkinnon roolistaan Muutamassa hyvässä miehessä. Sieltä Gallagher muutti Los Angelesiin jatkamaan näyttelemistä elokuvissa ja televisiossa. George Washington -minisarjan jälkeen hän näytteli Hill Street Bluesissa ja China Beachissä sekä pääosaa The Larry Sanders Show’ssa ja Millenniumissa, jossa Catherine Blackin rooli oli kirjoitettu varta vasten Gallagherille. == Aiheesta muualla == * Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Vuonna 1960 syntyneet Luokka:Elävät henkilöt
Jon Cypher

Jon Cypher (s. 13. tammikuuta 1932) on yhdysvaltalainen näyttelijä. Hänet muistetaan poliisipäällikön Fletcher Danielsin päällikkönä Hill Street Bluesissa, roolissa, jota hän näytteli koko sarjan aikana (1981–1987). Luokka:Elävät henkilöt Luokka:Vuonna 1932 syntyneet Luokka:Yhdysvaltalaiset näyttelijät
Michael Kozoll

Michael Kozoll on yhdysvaltalainen käsikirjoittaja. Kozoll toimi käsikirjoittajana muun muassa monissa poliisisarjoissa, kuten Columbo, Kojak, Sheriffi McCloud sekä McMillan & Wife. Lisäksi hän oli toinen Hill Street Blues -sarjan luojista ja vastaavista tuottajista.https://www.nytimes.com/1981/12/13/arts/tv-view-the-hill-street- blues-lesson.html Hill Street Bluesista Kozoll voitti myös Emmy- palkinnonhttps://www.emmys.com/awards/nominees-winners/1981/outstanding-drama- series. Elokuvien puolella Kozoll toimi käsikirjoittajana muun muassa Taistelija-elokuvassa.https://www.nytimes.com/1982/10/22/movies/first- blood.html == Lähteet == Luokka:Elävät henkilöt Luokka:Syntymävuosi puuttuu Luokka:Yhdysvaltalaiset elokuvakäsikirjoittajat
Orgaaninen mineraali

Orgaaninen mineraali on hiiltä monimutkaisina orgaanisina yhdisteinä sisältävä mineraali. Sellaiset voidaan jakaa kolmeen luokkaan: hiilivetyihin, orgaanisten happojen suoloihin ja sekalaisiin. Orgaaniset mineraalit ovat luonnossa harvinaisia, koska niitä esiintyy vain tietyntyyppisissä ympäristöissä, kuten fossiileissa ja guanokerrostumissa. Mineraaleja tutkivat geologit ovat tilastollisia malleja käyttäen ennustaneet, että on olemassa sellaisia orgaanisia mineraaleja, joita ei ole vielä tavattu luonnossa. Luokka:Mineraaliryhmät Luokka:Orgaaniset yhdisteet
Android Auto

Android Auto on Googlen kehittämä mobiilisovellus, joka heijastaa Android- laitteen, kuten älypuhelimen, ominaisuuksia auton yhteensopivaan informaation ja viihteen pääyksikköön. Kun Android-laite on muodostettu pariksi päälaitteen kanssa, järjestelmä peilaa kelvolliset sovellukset laitteesta ajoneuvon näytölle yksinkertaisella, kuljettajaystävällisellä käyttöliittymällä. Tuettuihin sovelluksiin kuuluvat GPS-kartoitus tai -navigointi, musiikin toisto, tekstiviestit, puhelin ja verkkohaku. Järjestelmä tukee sekä kosketusnäyttöä että painikkeilla ohjattavaa pääyksikkönäyttöä, vaikka hands- free-toimintoa äänikomentojen avulla kannustetaan ajonaikaisten häiriöiden minimoimiseksi. Android Auto on osa 25. kesäkuuta 2014 julkistettua avointa autoteollisuusliittoa, ja se on 28 autonvalmistajan yhteistä työtä Nvidian ollessa tekniikan toimittaja. Sitä on saatavana 36 maassa. Suomeen Android Auto saapui virallisesti 2020. ==Lähteet== ==Aiheesta muualla== * Android Auto Luokka:Android-sovellukset Luokka:Autotekniikka
Kiihtyvyysmittari

Kiihtyvyysanturi on laite, joka mittaa kappaleen itseiskiihtyvyyttä. Itseiskiihtyvyys, joka on kappaleen kiihtyvyys eli nopeuden muutosnopeus sen omassa hetkellisessä lepokehyksessä, ei ole sama kuin kiihtyvyys verratuuna kiinteään koordinaatistoon. Esimerkiksi maan pinnalla levossa oleva kiihtyvyysmittari mittaa maan painosta johtuvan kiihtyvyyden suoraan ylöspäin (määritelmän mukaan) g ≈ 9,81 m / s2. Sitä vastoin vapaassa pudotuksessa olevat kiihtyvyysmittarit (jotka putoavat kohti Maan keskustaa nopeudella noin 9,81 m / s2) mittaavat nollan. Kiihtyvyysmittarilla on useita sovelluksia teollisuudessa ja tieteessä. Erittäin herkät kiihtyvyysanturit ovat lentokoneiden ja ohjusten inertiaalisen navigointijärjestelmän komponentteja. Kiihtyvyysmittareita käytetään pyörivien koneiden tärinän havaitsemiseksi ja seuraamiseksi. Kiihtyvyysmittareita käytetään taulutietokoneissa ja digitaalikameroissa siihen, että kuvat näytöllä näytetään aina pystyssä. Kiihtyvyysmittareita käytetään drooneissa lennon vakauttamiseksi. Koordinoituja kiihtyvyysmittareita voidaan käyttää mittaamaan itseiskiihtyvyyden, erityisesti painovoiman, eroja niiden erotuksen suhteen avaruudessa; ts. gravitaatiokentän gradientti. Tämä painovoimagradiometria on hyödyllinen, koska absoluuttinen painovoima on heikko vaikutus ja riippuu maapallon paikallisesta tiheydestä, joka on melko vaihteleva. Yksi- ja moniakseliset kiihtyvyysanturimallit on kehitetty itseiskiihtyvyyden suuruuden ja suunnan havaitsemiseksi vektorisuureena. Niitä voidaan käyttää suunnan havaitsemiseen (koska painon suunta muuttuu), koordinoida kiihtyvyyttä, värähtelyä, iskua ja putoamista. resistiivisessä väliaineessa (tapaus, jossa itseiskiihtyvyys muuttuu, koska se alkaa nollasta, sitten kasvaa). Mikromateriaaleilla varustetut mikroelektromekaaniset järjestelmät (MEMS) kiihtyvyysmittareita käytetään kannettavissa elektronisissa laitteissa ja videopelien ohjaimissa laitteen sijainnin havaitsemiseksi tai ohjaimen liikkeen välittämiseksi pelitapahtumiin. == Aiheesta muualla == * A beginner’s guide to accelerometers * Accelerometer Basics Sparkfun Luokka:Klassinen mekaniikka Luokka:Mittalaitteet
David Milch

David Sanford Milch (s. 23. maaliskuuta 1945) on yhdysvaltalainen kirjailija ja televisiosarjojen tuottaja. Hän on luonut useita televisio-ohjelmia, mukaan lukien NYPD Blue (yhteistyössä Steven Bochcon kanssa) ja Deadwood. Luokka:Yhdysvaltalaiset televisiokäsikirjoittajat Luokka:Yhdysvaltalaiset kirjailijat Luokka:Vuonna 1945 syntyneet Luokka:Elävät henkilöt
Nextcloud

Nextcloud on avoimen lähdekoodin palvelinohjelmisto. Sen ydintoiminto on tiedostopalveluna mutta sitä voi käyttää moneen muuhunkin tarkoitukseen. Laajennuksia on saatavilla omasta ohjelmavarastosta. ==Historia== Frank Karlitschek perusti Owncloudin 2010 KDE-projektin yhteyteen. Sittemmin ownCloudia hallinnoi myöhemmin perustettu ownCloud Inc. Nimellä Nextcloud projekti aloitti 2016, kun se forkattiin Owncloudista. Forkin teki Frank Karlitschek ja samalla joukko muita alkuperäisiä kehittäjiä siirtyi sen pariin. Myös osa ownCloud Inc. työntekijöistä siirtyi. Forkkia edeltävässä blogissa ja muissa yhteyksissä Karlitschek on kuvannut forkin syitä, mukaan lukien kysymys projektin omistajuudesta.https://karlitschek.de/2016/04/big- changes-i-am-leaving-owncloud-inc-today/ == Lähteet == == Aiheesta muualla == * nextcloud.com Luokka:Pilvipalvelut
Lancashire (juusto)

Lancashire on englantilainen alun perin Lancashiren alueelta peräisin oleva lehmänmaitojuusto. ==Historia== Lancashire on peräisin Luoteis-Englannissa sijaitsevalta Lancashiren alueelta. 1800-luvulta 1900-luvun alkupuolelle Lancashire oli tyypillinen maatilojen juusto. Juuston valmistustapa oli tosin suhteellisen vaivalloinen ja aikaa vievä. Teollista Lancashire-juustoa on valmistettu 1900-luvun puoliväliltä lähtien. Teollinen juusto poikkeaa maatilojen juustosta esimerkiksi rakenteensa puolesta, mutta nykyisin Englannissa teollinen juusto on selvästi maatilajuustoa tunnetumpaa. Maatiloilla tuotanto on kärsinyt huomattavasti teollisesta tuotannosta ja maailmansodasta. Toisen maailmansodan alkaessa vuonna 1939 juustoa tuottavia maatiloja oli vielä 202, mutta vuonna 1948 enää 22. Vuonna 2007 maatiloja oli 11. Juuston maatilavalmistajien liitto on Lancashire Cheesemakers Association ja nykyisin nimellä Beacon Fell Traditional Lancashire Cheese on Euroopan unionin nimisuojajärjestelmän mukainen suojattu alkuperänimitys. ==Valmistaminen== Lancashirejuuston perinteisen valmistustavan mukaan lehmänmaitoon lisätään juoksute, jonka jälkeen muodostuva juustomassa leikellään, kuivataan ja pinotaan. Työvaiheisiin kuuluu myös juustomassan puristaminen ja venyttäminen käsin. Työvaihetta joudutaan toistamaan useita kertoja. Tarkoituksena on haihduttaa ylimääräinen vesi. Työvaiheiden jälkeen juustomassa jätetään happamoitumaan yön yli. Vain yhden juuston valmistamiseen kuluu useita päiviä. Juustoa kypsytetään eri aikoja maun mukaan. Sitä voidaan syödä vain viikon vanhana, jolloin sen rakenne on kermaisempaa. Toisaalta juustoa voidaan kypsyttää jopa vuoden ajan, jolloin sen maku on voimakkaampi. Juuston teollisessa tuotannossa kuluu huomattavasti vähemmän aikaa. Kun maatilajuuston valmistamiseen kuluu vuorokausi, tehtaassa sama onnistuu noin kolmessa tunnissa. Tehdasjuusto on valmistustapansa takia rakenteeltaan maatilajuustoa murenevampaa. ==Lähteet== Luokka:Englantilaiset juustot Luokka:Lehmänmaitojuustot
Kuusankoski Cowboys

Kuusankoski Cowboys on Kouvolassa toimiva amerikkalaisen jalkapallon seura. Kaudella 2025 Cowboys pelaa I-divisioonassa. Seura on perustettu vuonna 2018 ja se pelasi ensimmäisen kautensa III-divisioonassa vuonna 2019. Joukkue voitti ensimmäisenä vuonnaan jokaisen ottelunsa ja hakee nousupaikkaa II- divisioonaan kaudelle 2020. Luokka:Kouvolalaiset urheiluseurat Luokka:Suomalaiset amerikkalaisen jalkapallon seurat Luokka:Amerikkalaisen jalkapallon I-divisioona Luokka:Vuonna 2018 perustetut urheiluseurat
Hiedanrannan Jukola

Hiedanrannan Jukola on Tampereen Hiedanrantaan sijoittuva historiallinen puutalo. Jukola rakennettu vuonna 1890. Alun perin kartanon palvelusväen käyttöön rakennettu Jukola on toiminut tehtaan konttorina, asuinrakennuksena sekä toimistona. Tehtaan lopetettua toimintansa vuonna 2008 rakennus oli tyhjillään vuoteen 2019, kun Tampereen kaupunki päätti kunnostaa Jukolan osana Sorvaamo-hanketta. Jukolaan avautui elokuussa 2019 vierailutila, jonka näyttelyosio esittelee Hiedanrannan kaupunginosan historiaa, nykyisyyttä sekä tulevaisuuden suunnitelmia. == Lähteet == Luokka:Hiedanranta Luokka:Tampereen rakennukset ja rakennelmat
Viestijuoksun Suomen-mestaruuskilpailut 2019

Viestijuoksun Suomen-mestaruuskilpailut 2019 järjestettiin 7.–8. syyskuuta Ylivieskassa. Kilpailujen järjestävinä seuroina olivat Ylivieskan Kuula ja Kaustisen Pohjan-Veikot. Viestijuoksun SM-kilpailut kisattiin Ylivieskassa ensimmäistä kertaa.SM-viestit ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Esbo IF 41,40 Arttu Paananen Tuukka Huuskola Jonathan Brace Roope Saarinen 2\. IF Sibbo-Vargarna 41,73 Elias Ylöstalo Mikael Granqvist Eljas Aalto Edward Lindberg 3\. Jyväskylän Kenttäurheilijat 41,81 Tuomas Rouvali Elmo Lakka Ilari Manninen Viljami Hietaharju 4 × 400 m 1\. IF Sibbo-Vargarna 3.15,68 Eljas Aalto Mikael Granqvist Edward Lindberg Anton Kunnas 2\. Naantalin Löyly 3.16,69 Elias Tuominen Aatu Koivisto Christian Vänttinen Markus Teijula 3\. Kenttäurheilijat-58 3.16,82 Leo Uusimäki Elias Jrad Tuomas Hyytiäinen Ville Lampinen 4 × 800 m 1\. Helsingin Kisa-Veikot 7.42,20 Vincent Quednau Eero Saleva Panu Jantunen Niko Viljola 2\. Naantalin Löyly 7.43,99 Christian Vänttinen Elias Tuominen Aatu Koivisto Markus Teijula 3\. Lahden Ahkera 7.47,54 Wilho Hautala Hannu Granberg Martti Siikaluoma Janne Kanerva 4 × 1 500 m 1\. Lahden Ahkera 15.52,09 Janne Kanerva Wilho Hautala Hannu Granberg Martti Siikaluoma 2\. Joensuun Kataja 15.54,06 Mikko Hirvonen Mika Kotiranta Samu Mikkonen Jiri Karjalainen 3\. Helsingin Kisa-Veikot 15.56,09 Vincent Quednau Joonas Harjamäki Eero Saleva Panu Jantunen 3 × 3 000 m kävely 1\. Esbo IF 37.52,21 Joni Hava Jaakko Määttänen Artturi Oila 2\. Urjalan Urheilijat 46.59,92 Markku Leino Aleksi Ojala Akseli Leino 3\. Lähde ===Naiset=== Aika 1. osuus 2. osuus 3. osuus 4. osuus 4 × 100 m 1\. Jyväskylän Kenttäurheilijat 44,67 Aino Pulkkinen Hanna-Maari Latvala Anniina Kortetmaa Nooralotta Neziri 2\. Helsingfors IFK 46,75 Inka Pöyry Viivi Lehikoinen Nea Mattila Lotta Kemppinen 3\. Veitsiluodon Kisaveikot 46,99 Veera Pudas Mette Baas Ida Ravaska Tiina Taskinen 4 × 400 m 1\. Jyväskylän Kenttäurheilijat 3.44,31 Janette Niemi Anniina Kortetmaa Heini Ikonen Aino Pulkkinen 2\. Helsingfors IFK 3.44,84 Nea Mattila Lotta Kemppinen Inka Pöyry Viivi Lehikoinen 3\. Veitsiluodon Kisaveikot 3.47,79 Mette Baas Veera Pudas Erika Utriainen Ida Ravaska 4 × 800 m 1\. Jyväskylän Kenttäurheilijat 8.56,12 Siiri Rainio Lotta Mäkinen Janette Niemi Heini Ikonen 2\. Helsingin Kisa-Veikot 8.58,12 Mona Jäppinen Moona Latvala Suvi Selvenius Katja Blunden 3\. IK Falken 9.13,64 Suzette Finne Hanna Frostdahl Karin Storbacka Nathalie Blomqvist 3 × 3 000 m kävely 1\. Espoon Tapiot 42.29,93 Ellen Seisto Enni Nurmi Hele Haapaniemi 2\. Lapuan Virkiä 43.28,00 Heta Veikkola Sanna Mäenpää Anniina Kivimäki 3\. Pyhäselän Urheilijat 44.54,56 Cindy Ahponen Anna Nousiainen Peppi Ahponen Lähde ==Lähteet== Luokka:Viestijuoksun Suomen-mestaruuskilpailut Luokka:Ylivieskan urheilu Luokka:Vuoden 2019 yleisurheilu
Brügg

Brügg on kunta Luoteis-Sveitsissä Bernin kantonissa. Siellä on runsaat 4 000 asukasta. == Sijainti == Brügg sijaitsee Aarejoen oikaisukanavan (Nidau-Büren- Kanal) pohjoispuolella ja Bielin kaakkoispuolella. Brügg muodostaa yhtenäisen taajama-alueen Bielin, Portin ja Nidaun kanssa. == Liikenne == SBB:n rautatie Bielistä Lyssin kautta Berniin kulkee Brüggin kautta. Moottoritie A6 Bernistä Bieliin kulkee Brüggin kautta. Moottoritie A5 Bielistä Solothurniin alittaa Brüggin Längholztunnelissa. == Lähteet == * === Viitteet === == Aiheesta muualla == * Luokka:Bernin kantonin kunnat
Luettelo viisi metriä ylittäneistä naisseiväshyppääjistä

Tämä on luettelo viisi metriä ylittäneistä naisseiväshyppääjistä. Venäläinen Jelena Isinbajeva oli ensimmäinen naisurheilija, joka ylitti 5 metriä. Tämä tapahtui vuonna 2005. Isinbajevalla on myös eniten viiden metrin ylityksiä (kahdeksan). ==Luettelo== Päivitetty 10. lokakuuta 2021. Hyppääjä Maa, jota edustanut Ensimmäinen 5 metrin ylitys Ennätykset Kilpailut, joissa yli 5 m Tulos Pvm Paikka Ulkoradat Sisäradat Ulkoradat Sisäradat Jelena Isinbajeva 500 22.7.2005 Lontoo 506 501 6 2 Jennifer Suhr 502 2.3.2013 Albuquerque 493 503 0 2 Sandi Morris 500 9.9.2016 Bryssel 500 495 1 0 Anželika Sidorova 501 9.9.2021 Zürich 501 495 1 0 ==Lähteet== Luokka:Luettelot seiväshyppääjistä Luokka:Luettelot yleisurheilusta Luokka:Luettelot urheilijoista
Patriarkkoja ja oligarkkeja

Patriarkkoja ja oligarkkeja on suurlähettiläs René Nybergin esseekirja, jossa hän kertoo Suomen ja Venäjän lähihistoriasta.Kirjan takakansiteksti Kirjan on vuonna 2019 julkaissut Siltala. Nyberg toimi diplomaattina Neuvostoliitossa ja Venäjällä kahteen otteeseen, ensin 1970-luvulla suurlähetystöissä Moskovassa ja Leningradissa, sitten 2000−2004 suurlähettiläänä Moskovassa. Teos on samalla omaelämäkerta ja historiallinen esseekirja. Kirjan alkupuolessa, "Patriarkkoja", hän käsittelee laajasti ortodoksikirkkoa ja sen asemaa Neuvostoliiton aikana. Nybergin mukaan ortodoksisen kirkon merkitys oli Neuvostoliiton aikana paljon vahvempi kuin silloin uskottiin. Vaikka KGB piti pappeja otteessaan, patriarkan asema oli vahva, hän istui valtaistuimella. Kirjan jälkipuoli, "Oligarkkeja", on omistettu taloudelle, ja nimensäkin mukaisesti sen yhtenä aiheena on laajasti valtion omaisuuden siirtyminen yksityisten hallintaan. Nyberg avaa rahan ja vallan suhdetta: oligarkkien omaisuus on sidoksissa vallan suopeuteen, sillä Venäjällä yksityisomistukseen suhtaudutaan Neuvostoliiton perintönä yhä karsaasti. ==Arviot== Seppo Paajanen toteaa arviossaan Etelä-Saimaassa, että Nyberg on alansa asiantuntijana omaa luokkaansa. Pekka Harttila (Satakunnan Kansa) kiittää, että Nyberg liikkuu joustavasti eri elämänaloilla. Hän käsittelee muun muassa Suomen ja Venäjän ortodoksikirkkojen suhteita ja sen ohella myös Viron kirkollisia oloja. Harttila ei löydä kirjasta juuri asiavirheitä. Jukka Aminoff kirjoittaa blogiarvostelussaan, että Nybergin muistelmista heijastuu kuva siitä, että hän edustaa diplomaattina presidentti Urho Kekkosen ajan hengen realistista koulukuntaa. ==Lähteet== ==Aiheesta muualla== * Rene Nyberg ja teos Ylen Ykkösaamussa Luokka:Vuoden 2019 kirjat Luokka:Suomalaiset tietokirjat Luokka:Neuvostoliitto
Nokikolibri

Nokikolibri (Haplophaedia lugens) on kolibreihin kuuluva lintulaji. Lajia tavataan suppealta alueelta Etelä-Amerikasta. ==Koko ja ulkonäkö== Nokikolibri voi kasvaa 9-10 cm pitkäksi. Sukupuolet muistuttavat ulkonäöltään toisiaan. Nokikolibri on päästään, selästään ja siivistään väriltään ruskehtavan vihreä ja erityisesti pää ja yläperä ovat pronssinkiiltoiset. Linnun kurkku, rinta ja vatsa ovat väriltään harmaa ja kurkussa sekä rinnassa on runsaasti tummia pisteitä. Jaloissa on valkoiset höyhentupsut. Lajin pyrstö on musta. Nokikolibrin nokka on musta ja suora. ==Levinneisyys ja elinympäristö== Nokikolibri elää suhteellisen pienellä alueella Kolumbiassa Ja Ecuadorissa. Sen elinympäristöä ovat vuoristojen kosteat pilvimetsät tyypillisimmin noin 1 500-2 300 metrin korkeudella. Ne elävät usein lähellä virtaavia vesiä. Nokikolibrin ravintoa on pääasiallisesti kukkien mesi. Lajin pesimäkausi on elokuussa ja se rakentaa pallomaisen pesän sammaleista ja muista kasvimateriaaleista ja hämähäkinseiteistä. Nokikolibrikantaa uhkaa elinympäristön häviäminen hakkuiden ja teiden rakentaimsen vuoksi. Maailman luonnonsuojeluliitto IUCN luokittelee sen tämän vuoksi silmälläpidettäväksi lajiksi. ==Lähteet== Luokka:Kolibrit
Petri Knape

Petri Knape on suomalainen virkamies ja Suomen sisäministeriön kansallisen turvallisuuden yksikön johtaja. ==Koulutus== Petri Knape on koulutukseltaan oikeustieteen kandidaatti. == Virkaura == Petri Knape on tehnyt pääosan virkaurastaan Suojelupoliisin johdossa sekä strategisena että operatiivisena apulaispäällikkönä. Ennen Suojelupoliisia hän työskenteli pitkään Keskusrikospoliisissa talousrikostorjunnan tehtävissä. Knape on myös toiminut kansainvälisissä tehtävissä Interpolin pääsihteeristössä Lyonissa Ranskassa. Suojelupoliisin siirtyessä vuonna 2016 Poliisihallituksen alaisuudesta suoraan sisäministeriön alaisuuteen, Knape siirtyi virkavapaalle sisäministeriöön määräaikaiseksi poliisijohtajaksi valmistelemaan siviilitiedustelulakia. Ministeriössä Knape toimii suoraan kansliapäällikkö Ilkka Salmen alaisuudessa. == Lähteet == Luokka:Suomalaiset virkamiehet Luokka:Elävät henkilöt